**Gudaf Tsegay Desta** (sündinud 23. juunil 1997) on Etioopia keskmaajooksja.

Tsegay alustas oma rahvusvahelist karjääri 2014. aastal. Ta jooksis 16-aastasena Stockholmis 1500 meetri jooksu noorte maailmarekordi 4.08,47. 2014. aasta sisemaailmameistrivõistlustel Sopotis jooksis ta 1500 meetri eeljooksus 4.11,83, millega oli üheksas. Juunioride maailmameistrivõistlustel Eugene'is võitis ta 1500 meetri jooksus kaasmaalase Dawit Seyaumi järel hõbemedali.

2016. aasta talvel püstitas ta Glasgow's 1500 meetri jooksu juunioride maailmarekordi 4.01,81. Sisemaailmameistrivõistlustel Portlandis võitis ta ajaga 4.05,71 pronksmedali. Suveolümpiamängudel Rio de Janeiros osales ta 800 meetri jooksus, kui eeljooksudest edasi ei pääsenud.

2017. aasta maailmameistrivõistlustel Londonis kukkus Tsegay 1500 meetri jooksus ja sai poolfinaalide viimase, 24. koha.

2019. aasta maailmameistrivõistlustel Dohas võitis ta 1500 meetri jooksus pronksmedali, joostes finaalis isikliku rekordi 3.54,38.

2021. aasta veebruarid püstitas Tsegay Liévinis 1500 meetri jooksu sisemaailmarekordi 3.53,09, ületades 2014. aastast kaasmaalasele Genzebe Dibabale kuulunud varasema maailmarekordi enam kui kahe sekundiga. Olümpiamängudel Tokyos osales ta 5000 meetri jooksus ja võitis Sifan Hassani ja Hellen Obiri järel pronksmedali.

2022. aasta sisemaailmameistrivõistlustel Belgradis võitis ta kuldmedali võistluste rekordiga 3.57,19, edestades kaasmaalasi Axumawit Embayet ja Hirut Mesheshat enam kui 5 sekundiga. Maailmameistrivõistlustel Eugene'is tuli ta 5000 meetri jooksus maailmameistriks ajaga 14.46,29. 1500 meetri jooksus võitis ta Faith Kipyegoni järel hõbemedali.

Isiklikud rekordid
------------------

Väljas

| Ala | Tulemus | Aeg | Koht |
| --- | --- | --- | --- |
| 800 m jooks | **1.59,52** | 24. august 2019 | Prantsusmaa Pariis |
| 1500 m jooks | **3.54,01** | 20. juuni 2021 | Poola Chorzów |
| Miilijooks | **4.16,14** | 22. juuli 2018 | Suurbritannia London |
| 3000 m jooks | **8.25.23** | 25. september 2020 | Katar Doha |
| 5000 m jooks | **14.13.32** | 8. juuni 2021 | Holland Hengelo |
| 10 000 m jooks | **29.29.73** | 23. juuni 2023 | Hispaania Nerja |

Sees

| Ala | Tulemus | Aeg | Koht |
| --- | --- | --- | --- |
| 800 m jooks | **1.57,52** NR | 14. veebruar 2021 | Prantsusmaa Val-de-Reuil |
| 1000 m jooks | **2.38.05** | 24. veebruar 2017 | Hispaania Madrid |
| 1500 m jooks | **3.53,09** **MR** | 9. veebruar 2021 | Prantsusmaa Liévin |
| Miilijooks | **4.16,16** | 8. veebruar 2023 | Poola Toruń |
| 3000 m jooks | **8.16.69** | 25. veebruar 2023 | Suurbritannia Birmingham |

Allikas: Rahvusvaheline Kergejõustikuliit

Isiklikku
---------

Tsegay on abielus oma treeneri Hiluf Yihdegoga.

Viited
------

1. 1 2  "Gudaf Tsegay". *www.eurosport.com*. Vaadatud 9. juulil 2023.
2. ↑  "'I didn't speak to them for 18 months' - Gudaf Tsegay on becoming world champion during Ethiopia's civil war". *bbc.com*. Vaadatud 9. juulil 2023.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Gudaf Tsegay** |

* Gudaf Tsegay Rahvusvahelise Kergejõustikuliidu kodulehel (inglise) Muuda Vikiandmetes

| * v
* r
Naiste 5000 m jooksu maailmameistrid |
| --- |
| 
1995: Sonia O'Sullivan • 1997: Gabriela Szabo • 1999: Gabriela Szabo • 2001: Olga Jegorova • 2003: Tirunesh Dibaba • 2005: Tirunesh Dibaba • 2007: Meseret Defar • 2009: Vivian Cheruiyot • 2011: Vivian Cheruiyot • 2013: Meseret Defar • 2015: Almaz Ayana • 2017: Hellen Obiri • 2019: Hellen Obiri • 2022: Gudaf Tsegay • 2023: Faith Kipyegon |